Document ID: 31998R2701

ΚΑΝΟΝΙΣΜΟΣ (ΕΚ) αριθ. 2701/98 ΤΗΣ ΕΠΙΤΡΟΠΗΣ της 17 Δεκεμβρίου 1998 για τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων (1), και ιδίως το άρθρο 12 σημεία ii), v) και vii),
Εκτιμώντας:
ότι με τον κανονισμό (ΕΚ, Ευρατόμ) αριθ. 58/97 θεσπίστηκε ένα κοινό πλαίσιο για την κατάρτιση των κοινοτικών στατιστικών σχετικά με τη διάρθρωση, τη δραστηριότητα, την ανταγωνιστικότητα και τις επιδόσεις των επιχειρήσεων στην Κοινότητα 7
ότι είναι απαραίτητο να προσδιοριστεί η συχνότητα κατάρτισης των πολυετών στατιστικών διάρθρωσης των επιχειρήσεων 7 ότι είναι αναγκαίο να καθοριστεί το πρώτο έτος αναφοράς για την κατάρτιση των προκαταρκτικών αποτελεσμάτων σχετικά με τις στατιστικές των επιχειρήσεων 7 ότι είναι απαραίτητο να προσδιοριστεί η ταξινόμηση των αποτελεσμάτων για την κατάρτιση των στατιστικών διάρθρωσης των επιχειρήσεων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συχνότητα κατάρτισης των πολυετών χαρακτηριστικών, η κατανομή των αποτελεσμάτων και το πρώτο έτος αναφοράς για την κατάρτιση των προκαταρκτικών αποτελεσμάτων, που αναφέρονται στα άρθρα 4, 8 και 9 του κανονισμού (ΕΚ, Ευρατόμ) αριθ. 58/97, προσδιορίζονται στις σειρές δεδομένων του παραρτήματος του παρόντος κανονισμού.
Άρθρο 2
1. Τα κράτη μέλη καταρτίζουν τις σειρές αυτές για τα δεδομένα που αφορούν το έτος αναφοράς 1999 και τα επόμενα έτη.
2. Τα κράτη μέλη καταρτίζουν επίσης τις σειρές αυτές για τα δεδομένα που αφορούν τα έτη αναφοράς 1995, 1996, 1997 και 1998, όταν τούτο απορρέει από υφιστάμενες εθνικές πρακτικές.
Άρθρο 3
Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1998.

Labels: 4
19